Yuriy Milner
Yuriy Borisovich Milner (ruscha: Ю́рий Бори́сович (Бенцио́нович) Ми́льнер) – rossiyalik va isroillik tadbirkor, milliarder, DST Global egasi, Mail.ru kompaniyalar guruhining sobiq hammuallifi va direktorlar kengashi raisi. Milner texnologiya sohasida dunyodagi eng nufuzli investorlardan biri hisoblanadi. DST Global fondlari oilasi orqali Milner dunyodagi eng yirik internet kompaniyalariga sarmoya kiritdi, jumladan, Facebook, Zynga, Twitter, Flipkart, Spotify, Groupon, JD.com, OlaCabs, AirBnB, WhatsApp, Wish kabilar. Milner, shuningdek, 23andMe, Planet Labs, Xiaomi kabi kompaniyalarning investoridir. 1999-yildan – Isroil fuqarosi. 2005-yilda u Isroilga, keyin esa AQShga koʻchib oʻtdi. 2022-yilning yozida u Rossiya fuqaroligidan chiqdi.